Отцюзнина (журнал)

Журнал „Отцю́знина“ є пудкарпатськоє русинськоє културно-белетричноє періодичноє уданя, котроє уходит кажджі три місяці. За уданя журнала сут зоповідні Закарпатськоє обласноє научно-културолоґічноє общество им. А. Духновича тай Русинськый културолоґічный клуб. Головным редактором журнала є Юрій Шипович, координатором проєкта є Юрій Продан, за коректуру зодповідный Томаш Калинич, за верстку, дизайн тай вебсайт — Петро Біров. Редакційну колеґію творят: Петро Біров, Петро Габрин, Томаш Калинич, Михаил Куцкір, Павел Леньо, Юрій Продан, Іґорь Прохненко, Маріан Токар, Володимир Фенич, Юрій Шипович.

 Історія 

 Перші десять чисел (2016–2018) 

 Обновлена „Отцюзнина“ (2023–) 
Зачинавучи авґустом 2023. рока, вдяку фінанчнуй помочи Карпаторусинського научного центра в Ню Йоркови, журнал быв удроженый тай удає ся дотеперь.

Уєдно из обновленов верстков, журнал дустав ищи вебсайт, на котрый трафлявут як анонсы будучных чисел тай подій и матеріалы из печатної верзії, так и другі статі.

 Правописна комісія 
У юнійови 2024 рішеньом редакційної колеґії журнала „Отцюзнина“ тай професора Павла Роберта Маґочія была закладена правописна комісія про журнал. Комісія зачала роботу 13. септембра того такой року, справивши своє першоє засіданя. Чекат ся, ож она ся буде занимати стандартизаційов правописа журнала тай уєдно из тым другых проєктув „Русин-Клуба“.

 Рубрикы 
На днешньый день „Отцюзнина“ обсягує такі рубрикы:

 „Історія нашої землі“ — історичні матеріалы уд пудкарпатськых історикув, археолоґув тай академікув.
 „Русинськый язык“ — лінґвістичні статі уд коректора журнала Томаша Калинича (сперед тым ся называла „Лінґвістика“; писала статі товды была бывша коректорка Анна Меґела).
 „Актуалноє інтервю“ — інтервю из знамыма пудкарпатськыма русинами, котрі головно шорит головный редактор журнала Юрій Шипович.
 „Сохташ“ — статі за традиції тай звыкы русинув.
 „Зелена Отцюзнина“ — рубрика за еколоґію Пудкарпатя.
 „Новинкы жытя карпаторусинув“ — рубрика из актуалныма вістями за русинськый живот.
 „Вызнамні карпаторусины“ — біоґрафічні тай енциклопедичні матеріалы за знамых русинськых діятелюв.
 „Умілство“ — рубрика за русинськоє уміня.
 „Сокацтво“ — рубрика из рецептами народного ідіня.
 „In memoriam…“ — рубрика из меморіалныма статями за покуйных узнамных русинув.

 Удкликованя 

 Вебсайт журнала „Отцюзнина“
 Архів діґіталных верзій журнала

 Референції